**Tunnustatud Eesti Toit** ja **Tunnustatud Maitse** on Eestis kasutatavad toiduainete kvaliteedimärgid.

Taust
-----

Toiduainete erimärgistus on Eestis kasutusel juba mitukümmend aastat. Selliste märkide eesmärk on aidata tarbijal orienteeruda toiduturul, andes headele ja kvaliteetsetele Eesti toodetele konkurentsieelise.

Eesti Põllumajandus-Kaubanduskoda (EPKK) alustas toiduainete kvaliteeti tähistava märgi väljatöötamist 1997. aastal, kui koostöös Saksa Põllumajandusühendusega (Deutsche Landwirtschafts-Gesellschaft – DLG) algatati Eesti toiduainete kvaliteedi hindamise ja märgistamise projekt. Esimesed Tunnustatud Eesti Maitse kvaliteedimärgid (ristikumärgid) anti välja 1998. aasta sügisel. 2000. aastal tuli kasutusele ka eestimaist päritolu ja kvaliteeti tähistav märk Tunnustatud Eesti Toit ehk pääsukesemärk. Euroopa Liidu nõuetest tulenevalt muudeti 2004. aasta sügisel Tunnustatud Eesti Maitse ristikumärgi nimetus Tunnustatud Maitseks. 

Tunnustatud Eesti Maitse märgid olid esimesed Eestis väljaantavad kvaliteedimärgid, mille hindamissüsteemi akrediteeris Eesti Akrediteerimiskeskus. Eelmisi kvaliteedimärke olid akrediteerinud teised organisatsioonid. 6. juunil 2003 andis Eesti Akrediteerimiskeskus EPKK-le tunnistuse (nr PC012), mis kinnitab, et EPKK vastab toote sertifitseerimisasutuse nõuetele EVS-EN 45011 toiduainete sertifitseerimise valdkonnas. Sertifitseerimisulatus katab kogu Tunnustatud Maitse hindamisprotsessiga seotud tegevusi.

Tunnustatud Maitse kvaliteedimärk ehk ristikumärk
-------------------------------------------------

Tunnustatud Maitse kvaliteedimärk ehk ristikumärk antakse Eestis toodetud toiduainetele, mis läbivad edukalt laboratoorse ja sensoorse hindamise. Toote valmistamisel kasutatud tooraine päritolu ei ole ristikumärgi saamisel oluline.

Kvaliteedi- ja päritolumärgi väljaandmise eesmärgid
---------------------------------------------------

Kvaliteedi- ja päritolumärgi väljaandmise eesmärgid on

* väärtustada eestimaist toodet Eesti turul;
* toetada Eesti toiduainete kodumaist müüki ja eksporti;
* pakkuda konkurentsieelist;
* motiveerida ettevõtteid kasutama tootmisel eestimaist toorainet;
* suurendada tarbija usaldust kodumaiste toodete kvaliteedi vastu.

Mis kasu on märgist?
--------------------

a) Tootjale: märgi kasutamine motiveerib kasutama kodumaist põhitoorainet ning pakub põllumajandustootjatele müügituge ja laiemaid turustusvõimalusi. 

b) Töötlejale: märgi kasutamine motiveerib töötlejaid aktiivsemalt tooteid arendama ja tootma stabiilselt kvaliteetseid toiduaineid. Märk võimaldab turustuskanalite võrku laiendada ja vähendab turunduskulutusi, ühitades ettevõtte kampaaniaid EPKK omadega.

c) Lõpptarbijale: märk propageerib kodumaiste toiduainete tarbimist, suurendab usaldust Eesti päritolu toidukaupade vastu, lihtsustab tarbijate ostuotsuste tegemist ja poelettidelt kodumaiste kvaliteettoidukaupade leidmist.

Märgi kehtivus
--------------

Sügisel välja antavad märgid kannavad väljaandmisaasta numbrit ja kehtivad järgmise aasta lõpuni. Selle aja jooksul tehakse märki kandvatele toodetele pistelist järelkontrolli. Kui tarbija märkab märgistatud tootel suurt kvaliteediviga, võib ta pöörduda EPKK poole, kes teeb kaebuse saanud tootele kohe järelkontrolli ja teavitab juhtumist tootjat.

Hindamine
---------

Toiduaineid hinnatakse kuues tooterühmas:

* lihatooted;
* piimatooted;
* pagari- ja kondiitritooted, teraviljatooted;
* kalatooted;
* aedviljakonservid, kastmed, mahlad, mittealkohoolsed joogid;
* kanged alkohoolsed joogid.

Iga tooterühma jaoks on eraldi ekspertkomisjon, kuhu kuulub 5–10 liiget. Kõik komisjoni liikmed on toiduainetööstuse, teadusasutuste ja laborite erialaspetsialistid, kes on oma valdkonnas aktiivselt tegevad ja keda on soovitanud erialaliidud. Komisjoni tööd kooskõlastab esimees, kelle on valinud komisjoni liikmed hääletusel. Hindamise läbiviimiseks on EPKK eksperte koolitanud. Hindamine toimub väljatöötatud kriteeriumide alusel, ekspertide isiklikud maitse-eelistused ei lähe arvesse.

Tooraine päritolu kontrollitakse kõigis tooterühmades sarnaselt.

EPKK spetsialistid vaatavad läbi tooraine kodumaist päritolu tõendavad dokumendid. Tooted, mille tooraine eestimaine päritolu leiab kinnitust, lubatakse sensoorsele hindamisele.

Hindamise esimeses etapis vaatab EPKK läbi kõik esitatud toodete füüsikalis-keemiliste ja mikrobioloogiliste laborianalüüside tulemused ning kontrollib nende vastavust Eestis kehtivatele standarditele või nende puudumisel tehnilisele spetsifikatsioonile. Kõik tooted, mis vastavad nõuetele, võivad osaleda sensoorsel hindamisel.

EPKK töötajad ostavad koos ekspertidega hindamisele eelneval päeval kõik hinnatavad tooted ettevõtete soovitatud jaemüügivõrgust. Anonüümsuse huvides ostab lihatooted näiteks piimaekspert, kalatooted pagaritoodete ekspert jne.

Tooted osalevad sensoorsel hindamisel anonüümselt, st eksperdid ei tea, kes on toote valmistaja. Kõik valmistajale viitavad sildid ja/või pakendid kas eemaldatakse, kaetakse kinni või toode võetakse vahetult enne hindamist pakendist välja. Hindamise ajal tagab EPKK väljatöötatud toodete šifreerimissüsteemi abil toodete anonüümsuse.

Toodete sensoorsel hindamisel on põhirõhk maitsel. Lisaks maitsele hinnatakse veel välimust, konsistentsi ja lõhna. Hindamine toimub hindamislehtede alusel. Tunnustatud Maitse märgi kandmise õiguse omandamiseks peab toode koguma vähemalt 4,0 punkti.

Kui sensoorne hindamine on lõppenud, dešifreerivad EPKK töötajad toodete koodid ja teevad hindamisest kokkuvõtte. Positiivse tulemuse saavutanud toodetele antakse Tunnustatud Maitse märgi kandmise õigus koos tunnistusega. Tooteid, mis ei saavutanud positiivset tulemust, EPKK ei avalikusta, kuid teavitab ettevõtteid hindamise tulemustest ja negatiivse hindamise põhjustest.

### Järelkontroll

Toodete tooraine päritolu järelkontroll toimub vähemalt üks kord aastas, lisaks erijuhtudel kaebuste korral. Järelkontrolli teevad EPKK esindajad, kes külastavad tootjaettevõtet ja jälgivad, kas dokumentidega kinnitatu vastab tegelikkusele. Tuginedes EPKK ja ettevõtja vahel sõlmitud litsentsilepingu tingimustele, võimaldab ettevõtja EPKK esindajatele juurdepääsu nõutavatele, s.o märgi statuudis näidatud dokumentidele.

Järelkontroll toimub tavapäraselt, vastavalt märgi statuudis kehtestatud sensoorse hindamise korrale. Järelkontrollist ettevõtet eelnevalt ei teavitata. Järelkontrolli tulemustest teavitatakse ettevõtet kirjalikult.

Pärast kolmekordset tingimustele mittevastamist võetakse tootelt märgi kandmise õigus. Kui järelkontrolli käigus leitakse rikkumine tooraine päritolu kohta, on EPKK-l õigus litsentsileping kohe lõpetada.

Taotlemine
----------

Märgi kasutamisõigust võivad taotleda kõik äriregistrisse kantud ettevõtted. Päritolumärgi (pääsukesemärgi) taotlemise korral on vaja dokumentidega tõendada toote valmistamisel kasutatud põhitooraine kodumaisust. 

1. Märgi taotlemiseks esitab taotleja EPKK-le järgmised dokumendid: 

* avaldus EPKK blanketil (iga toote kohta eraldi);
* kehtiv toote füüsikalis-keemilise ja mikrobioloogilise laborianalüüsi tulemuste koopia;
* kodumaist päritolu tõendav dokumentatsioon.

EPKK võtab endale vastutuse ülalnimetatud dokumentide konfidentsiaalsena säilitamise eest. 

2. Pärast dokumentide saamist sõlmib EPKK ettevõtjaga lepingu hindamisel osalemise kohta. 

3. Toodete hindamine on tasuline, hinnakirja kinnitab EPKK juhatus. Hindamisel osalemise tasu peab olema laekunud EPKK arvele enne kokkulepitud hindamispäeva. Maksmine toimub arve alusel, mille EPKK pärast avalduse saamist väljastab. 

4. EPKK eksperdid kontrollivad toodete tooraine päritolu ja korraldavad sensoorse hindamise. Ettevõtjat teavitatakse hindamise tulemustest. Mõlema hindamisetapi edukalt läbinud toodete märgistamiseks annab EPKK ettevõtjale tunnistuse märgi kasutamise õiguse kohta.

5. Sügisel märgi kandmise õiguse saanud toodetel kehtib märk järgmise aasta 31. detsembrini.

6. Ettevõtja sõlmib EPKK-ga litsentsilepingu märgi kasutamise kohta.

Hinnatakse traditsiooniliselt kord aastas, oktoobris. EPKK teavitab hindamise toimumisest ettevõtteid ka kirjalikult.

Tunnustatud Maitse kvaliteedimärki (ristikumärki) kandvad tooted
----------------------------------------------------------------

### Piimatooted

OÜ Polven

* Keedetud kondenspiima maitseline taimsete rasvadega maius Milkens

AS Balbiino

* MUSI pistaatsiajäätis
* MUSI kookosejäätis kookoselisandiga
* MUSI mokajäätis

### Pagari- ja kondiitritooted

AS Hallik

* Koorikleib Leivake
* Koorikleib Kaera-Jaan
* Sepik

AS Pere Leib

* Kai sai
* Rae leib
* Tartu Meelise leib
* Pärnu leib
* Muuli leib
* Lahe sai

Karja Pagariäri OÜ

* Karja Terviseleib
* Saarlase leib

AS Balsnack International Holding

* Suitsujuustu maitsega kartulivahvel
* Juustu- ja sibulamaitseline kartulivahvel
* Hapukoore- ja tillimaitseline kartulivahvel

AS Kalev Chocolate Factory

* Kalevi nisukliiküpsis vaarika ja kõrvitsaseemnetega
* Valik pralineekomme Kalev Finest Praliné
* Pralineekomm kohvi ja karamelliseeritud pähkliga Kalev Praliné
* Tume šokolaad apelsini ja rohelise teega Kalev Finest Chocolate, 70 g

### Kalatooted

AS Paljassaare Kalatööstus

* Kalapulgad Silver
* Kala-krabinuudli vigurburger, 300 g
* Paneeritud mintaifilee seesamiseemnetega
* Kala-krabi vigurburger
* Paneeritud kalmaaripala juustu-ürdikastmega

Viru Kalatööstus OÜ

* Praetud kalapallid tomatimarinaadis
* Praetud kalapallid sinepikastmes
* Praetud kalapallid majoneesikastmes
* Praetud räimefileed tarrendis
* Praetud heeringafileed küüslauguga tarrendis
* Skumbriafilee küüslauguga
* Skumbriafilee vürtsidega
* Sprotid õlis
* Vürtsikad kilufileed

### Aedviljakonservid ja mittealkohoolsed joogid

AS A-Selver, Selveri köök

* Vaarikatarretis

Tarplani Kaubandus OÜ

* Majonees Lahe Laua
* Majonees Provansaal
* Majonees Tarplan
* Majoneesi-ketšupikaste

AS Paljassaare Kalatööstus

* Paneeritud brokoli, 400 g
* Külmutatud köögiviljaburger, 300 g
* Külmutatud paneeritud lillkapsas, 400 g

Polven OÜ

* Majonees Lemmik Light
* Majonees Vita Light

AS Värska Vesi

* Tikrimaitseline Värska Pluss

### Alkohoolsed joogid

AS Liviko

* Laua viin
* Viin Viru Valge
* Kooreliköör Vana Tallinn
* Liköör Vana Tallinn
* Džinn Liviko Gin
* Kooreliköör Vana Tallinn Chocolate Cream
* Kooreliköör Vana Tallinn Orange Cream
* Kokteilijook Viru Valge Shuffle Caipiroska
* Kokteilijook Viru Valge Shuffle Appletini
* Kokteilijook Viru Valge Shuffle Strawberry Caipiroska
* Liköör Herbert

Välislingid
-----------

* 
* Ajakohastuv nimekiri